Dustin Lance Black

Dustin Lance Black (født 10. juni 1974) er en amerikansk forfatter, regissør, film- og TV-produsent og forkjemper for LHBT-rettigheter. Han har vunnet Writers Guild of America Award og en Oscar for filmen Milk som kom i 2008.
Black var med og stiftet The American Foundation for Equal Rights og skrev skuespillet 8, en teateroppsetning over rettssaken som førte til at Proposition 8 ble opphevet.


== Karriere ==
I 2000 skrev og regisserte Black The Journey of Jared Price, en romantisk homofilm, og kortfilmen Something Close to Heaven. I 2001 både regisserte han og var med i dokumentaren On the Bus, om en busstur i Nevada, og seansen Burning Man. Black vokste opp som mormoner og ble ansatt som den eneste med slik bakgrunn til dramaserien Big Love på HBO, om en polygam familie. Han har skrevet for alle sesongene, og bidratt i staben som forfatter, co-produsent m.m.Black besøkte San Francisco tidlig på 1990-tallet, da aids herjet i byens homomiljøer. Black sa at «historien om Harvey var omtrent det eneste som gave håp der på den tiden.» Han hadde først sett Rob Epsteins dokumentar The Times of Harvey Milk da han gikk på college, og tenkte da «jeg vil så gjerne gjøre noe med dette, hvorfor har ingen gjort noe med dette?» I tre år gjorde han seg kjent med Milks liv, og møtte Cleve Jones og Anne Kronenberg som var Milks tidligere hjelpere, i tillegg til San Franciscos tidligere ordfører Art Agnos, og begynte deretter å skrive manus til en spillefilm om Milks liv. Black skrev manuset til Milk uten noen kontrakt, men han viste det til Cleve Jones, som sendte det videre til sin venn Gus Van Sant, som tegnet seg på som regissør for filmen. Black er en gammel venn av Milk-produsent Dan Jinks, som ble med på filmprosjektet etter at han først hadde ringt for å gratulere Black, og da oppdaget at det ikke var avtale med noen produsent for filmen.
22. februar 2009 vant Dustin Lance Black Oscar Best Original Screenplay for Milk, der takketalen hans ble særlig kjent.
Black skrev manuset til spillefilmen J. Edgar, en biografisk film som kom ut i 2011 og ble regissert av Clint Eastwood og hadde Leonardo DiCaprio i hovedrollen.I 2011 skrev Black teaterstykket 8, som gjengir de faktiske hendelser i rettssaken og vitneutsagnene som førte til at Californias lovframlegg 8 ble omstøtt. Han skrev stykket da retten ikke gav tillatelse til at rettssaken ble filmet, da han ønskte å gi alle muligheten til å få ta del i det som faktisk foregikk i rettssalen. Til å skrive stykket  brukte han de originale utskriftene fra rettssaken, presseartikler og førstehåndsintervjuer av de involverte parter. "8" ble først satt opp på Eugene O'Neill Theatre i New York City den 19. september 2011, og ble senere vist for resten av verden gjennom YouTube, fra Ebell-teateret i Los Angeles den 3. mars 2012."The American Foundation for Equal Rights" (AFER) og Broadway Impact, som sponser "8", har nå utgitt og lisensiert stykket slik at det kan fremføres over hele USA på universiteter, høyskoler m.m. gratis.Black spiller seg selv i dokumentaren Hollywood to Dollywood fra 2012.


== Privat ==
Black vokste opp i Texas, før han som 13-åring flyttet til California med familien. Han sto øverst på listen over innflytelsesrike homofile i juni/juli-utgaven av The Advocate- "Forty under 40" i 2009. Han prydet forsiden. Han var en av frontfigurene i New Yorks Pride Parade i 2009, sammen med Anne Kronenberg og Cleve Jones.Den 24. januar 2012 døde Blacks bror Marcus av kreft.Black bor i London sammen med den engelske stuperen Tom Daley. Forholdet ble allment kjent i mai 2014, da de opptråde offentlig som par for første gang.


== Filmografi ==


== Priser ==
The Academy of Motion Picture Arts and Sciences, Original Screenplay for MILK 2009
Spirit Awards, Film Independent - Best First Screenplay, MILK 2009
Writers Guild of America, The Paul Selvin Award for MILK 2009
Writers Guild Of America Best Original Screen Play for MILK 2009
Cinema for Peace Award for Most Valuable Movie of The Year 2009
UCLA's Distinguished Achievement in Screenwriting award, "UCLA Festival 2009: New Creative Work," School of Theater, Film and Television, June 10, 2009, Freud Playhouse
"Distinguished Service to the LGBT Community by a UCLA Alumnus" Award, 2009 UCLA LGBT Graduation Ceremony, June 13, 2009
Bonham Centre Award, for contribution to awareness and education around issues of sexual diversity [1], Mark S. Bonham Centre for Sexual Diversity Studies, University of Toronto, September 27, 2011
Human Rights Campaign, Visibility Award Sept. 15, 2012
Equality Arizona, The Barry Goldwater Human Rights Individual Award Sept. 2013


== Referanser ==


== Eksterne lenker ==
Offisielt nettsted 
(en) Dustin Lance Black – kategori av bilder, video eller lyd på Commons 
(en) Dustin Lance Black – galleri av bilder, video eller lyd på Commons 
(en) Dustin Lance Black på Internet Movie Database 
(sv) Dustin Lance Black i Svensk Filmdatabas 
(da) Dustin Lance Black på Filmdatabasen 
(da) Dustin Lance Black på Scope 
(fr) Dustin Lance Black på Allociné 
(en) Dustin Lance Black på AllMovie 
(en) Dustin Lance Black hos Rotten Tomatoes 
(en) Dustin Lance Black hos The Movie Database 
(en) Dustin Lance Black hos Internet Broadway Database 
American Foundation for Equal Rights
"8" (the play) Official website
Dustin Lance Black på YouTube